CELEX: 31987R3860
Language: el
Date: 1987-12-22
Title: Κανονισμός (ΕΟΚ) αριθ. 3860/87 της Επιτροπής της 22ας Δεκεμβρίου 1987 που αντικαθιστά το παράρτημα Ι του κανονισμού (ΕΟΚ) 802/68 του Συμβουλίου, σχετικά με τον κοινό καθορισμό της έννοιας της καταγωγής των εμπορευμάτων

Avis juridique important

|

31987R3860

Κανονισμός (ΕΟΚ) αριθ. 3860/87 της Επιτροπής της 22ας Δεκεμβρίου 1987 που αντικαθιστά το παράρτημα Ι του κανονισμού (ΕΟΚ) 802/68 του Συμβουλίου, σχετικά με τον κοινό καθορισμό της έννοιας της καταγωγής των εμπορευμάτων  

Επίσημη Εφημερίδα αριθ. L 363 της 23/12/1987 σ. 0030 - 0031

***** ΚΑΝΟΝΙΣΜΟΣ (ΕΟΚ) αριθ. 3860/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  που αντικαθιστά το παράρτημα Ι του κανονισμού (ΕΟΚ) 802/68 του Συμβουλίου, σχετικά με τον κοινό καθορισμό της έννοιας της καταγωγής των εμπορευμάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και με το κοινό δασμολόγιο (1), και ιδίως το άρθρο 15,  Εκτιμώντας:  ότι η κατάταξη των εμπορευμάτων που απαριθμούνται στα παραρτήματα του κανονισμού (ΕΟΚ) αριθ. 802/68 του Συμβουλίου της 27ης Ιουνίου 1968 σχετικά με τον κοινό καθορισμό της έννοιας της καταγωγής των εμπορευμάτων (2) χρησιμοποιεί την ονοματολογία του κοινού δασμολογίου, που η ίδια βασίζεται στην ονοματολογία του Συμβουλίου Τελωνειακής Συνεργασίας· ότι η τελευταία θα αντικατασταθεί από την 1η Ιανουαρίου 1988 από το εναρμονισμένο σύστημα περιγραφής και κωδικοποίησης των εμπορευμάτων των οποίων η εφαρμογή στην Κοινότητα θα διασφαλιστεί με την συνδυασμένη ονοματολογία· ότι, κατά συνέπεια, το παράρτημα Ι του κανονισμού (ΕΟΚ) αριθ. 802/68 πρέπει να αναφέρεται, από την 1η Ιανουαρίου 1988, στην κατάταξη της εν λόγω συνδυασμένης ονοματολογίας·  ότι οι προσαρμογές του κανονισμού (ΕΟΚ) αριθ. 802/68 προς τη συνδυασμένη ονοματολογία συνιστούν απλές τεχνικές προσαρμογές και δεν επιφέρουν καμιά τροποποίηση όσον αφορά το πεδίο εφαρμογής των κανόνων που προβλέπονται στον εν λόγω κανονισμό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του παραρτήματος Ι του κανονισμού (ΕΟΚ) αριθ. 802/68 αντικαθίσταται από το κείμενο του παραρτήματος του παρόντος κανονισμού.  Άρθρο 2  Ο παρών κανονισμός θα αρχίσει να ισχύει την 1η Ιανουαρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 148 της 28. 6. 1968, σ. 1.  ΠΑΡΑΡΤΗΜΑ  «ΠΑΡΑΡΤΗΜΑ Ι  Πίνακας πετρελαιοειδών προϊόντων (άρθρο 3)  1.2 //  //  // Κωδικός ΣΟ   // Περιγραφή εμπορευμάτων   //  //  // ex 2707   // Λάδια στα οποία τα αρωματικά συστατικά υπερισχύουν κατά βάρος από τα μη αρωματικά συστατικά, παρόμοια με ορυκτέλαια που παίρνονται με απόσταξη από πίσσες από λιθάνθρακα σε υψηλή θερμοκρασία, που αποστάζουν 65 % του όγκου τους μέχρι 250 °C (στα οποία περιλαμβάνονται και τα μείγματα αποσταγμάτων του πετρελαίου και της βενζόλης), που προορίζονται να χρησιμοποιηθούν ως καύσιμα   // 2709 έως 2715  // Ορυκτέλαια και αποστάξεις τους. Ασφαλτούχες ύλες, ορυκτές παραφίνες   // ex 2901   // Άκυκλοι υδρογονάθρακες που προορίζονται να χρησιμοποιηθούν ως καύσιμα   // ex 2902  // Κυκλανικοί και κυκλενικοί (με εξαίρεση τα αζουλένια), βενζόλιο, τουλουόλιο, ξυλόλιο, που προορίζονται να χρησιμοποιηθούν ως καύσιμα   // ex 3403   // Λιπαντικά παρασκευάσματα που περιέχουν λιγότερο από 70 % κατά βάρος λάδια από πετρέλαιο ή λάδια που παίρνονται από ασφαλτούχα ορυκτά   // ex 3404   // Κερί τεχνητό και κερί παρασκευασμένο με βάση την παραφίνη, κεριά πετρελαίου, κεριά που παίρνονται από ασφαλτούχα ορυκτά, από υπολείμματα παραφινών   // ex 3811  // Παρασκευασμένα προσθετικά για λιπαντικά λάδια που περιέχουν λάδια πετρελαίου ή ασφαλτούχων ορυκτών»   //    //